Keroro軍曹

《Keroro軍曹》，係日本嘅一部喜劇漫畫及動畫作品，原作者係吉崎觀音。

人物介紹

Keroro軍曹 
K隆星人，本身係侵略地球嘅先頭兵。雖然提前征服地球嘅任務失敗咗，但係同地球人日向冬樹成為咗朋友，如今正式隸屬於日向家嘅一員。雖然成日俾人鬧，但為咗可以等到地球被佔領嗰一日，似乎打算心甘情願咁過住寄居生活。興趣係整高達嘅塑膠模型以及上網。

香港配音：方淑儀/周文瑛/陸惠玲

Tamama二等兵 

喺遭受野狗襲擊嘅危難時刻俾西澤桃華救咗出嚟，之後就喺西澤家寄居。初時一睇畀人一種好得意嘅感覺，但佢嘅雙重性格就令人感到恐怖。

對Keroro充滿愛慕之情，與同樣愛慕Keroro軍曹嘅安哥爾摩亞係情敵。

香港配音：林元春

Giroro伍長 

係Keroro小隊裏頭唯一有軍人性格嘅兵士，做嘢好衝動。

對於始終無法向地球發起征服行動嘅Keroro軍曹好厭惡，終於自己開始咗行動，對日向夏美發動咗征伐。亦由於呢次契機，發覺自己鍾意咗日向夏美，但係唔可以喺口頭上有所表示。

香港配音：呂永林/潘文柏/林子祥

Kururu曹長 
係個發明嘅天才，但係佢嘅性格總係咁憂鬱。雖然係個令人討厭嘅傢伙，但係頭腦卻非常敏銳。喺小隊中係作戰通信參謀。

香港配音：雷霆/蘇強文

Dororo兵長 
係原Keroro小隊嘅暗殺兵。原本稱呼為Zeroro，但係由於同伴同自己嘅星球倒戈，所以佢成為咗一位來自敵方陣隊保護地球嘅高傲戰士。改名或者就係佢表示自己決心嘅最好證明。

香港配音：梁偉德/楊耀泰

日本漫畫作品
日本動畫作品
無綫電視外購動畫